Document ID: 32011D0717

KOMISJONI RAKENDUSOTSUS,
27. oktoober 2011,
millega muudetakse otsust 98/536/EÜ, milles sätestatakse riigi võrdluslaboratooriumide loetelu jääkainete kindlakstegemiseks
(teatavaks tehtud numbri K(2011) 7610 all)
(EMPs kohaldatav tekst)
(2011/717/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 29. aprilli 1996. aasta direktiivi 96/23/EÜ, millega nähakse ette teatavate ainete ja nende jääkide kontrollimise meetmed elusloomades ja loomsetes toodetes ning tunnistatakse kehtetuks direktiivid 85/358/EMÜ ja 86/469/EMÜ ning otsused 89/187/EMÜ ja 91/664/EMÜ, (1) eriti selle artikli 14 lõike 1 kolmandat lõiku,
ning arvestades järgmist:
(1)
Direktiiviga 96/23/EÜ on kehtestatud meetmed selle I lisas loetletud ainete ja jääkide rühmade kontrollimiseks. Kõnealuse direktiiviga on ette nähtud, et iga liikmesriik määrab vähemalt ühe riikliku referentlaboratooriumi, mis vastutab selle direktiiviga kehtestatud teatavate ülesannete eest. Direktiiviga 96/23/EÜ on samuti ette nähtud, et selliste määratud laboratooriumide loetelu koostab komisjon.
(2)
Komisjoni otsuse 98/536/EÜ (2) lisas on esitatud jääkainete kindlakstegemiseks asutatud riiklike referentlaboratooriumide loetelu.
(3)
Teatavad liikmesriigid on määranud täiendavad riiklikud referentlaboratooriumid või asendanud määratud laboratooriumid muude laboritega. Samuti on muutunud otsuse 98/536/EÜ lisas loetletud kontaktandmed ja teatavate laboratooriumide kontrollitavad jääkide rühmad. Seega oleks ELi õigusliku selguse ja järjepidevuse huvides kohane ajakohastada kõnealuse otsuse lisas esitatud riiklike referentlaboratooriumide loetelu.
(4)
Seepärast tuleks otsust 98/536/EÜ vastavalt muuta.
(5)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 98/536/EÜ lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 27. oktoober 2011

Labels: 7
0
20